Աշխարհագրության, կենսաբանության և քիմիայի ամբիոնի դասախոս Նելլի Ադամյանի ղեկավարությամբ ՇՊՀ աշխատակիցների համար իրականացվել է կրթական բարեփոխումների պահանջների ուսուցման երկշաբաթյա դասընթաց: Ն. Ադամյանը մշակել է կենսաբանության դասավանդման մեթոդիկայի նորացված ծրագիրը՝ կրթական բարեփոխումների բոլոր պահանջների ներառումով: ՇՊՀ գիտական խորհրդի երաշխավորությամբ տպագրվել է «Կրթական բարեփոխումների առաջադրած մանկավարժա-մեթոդական կարիքների ուղեցույց» ուսումնական ձեռնարկը: 2016թ.-ին Ն. Ադամյանը հրատարակել է «Քերոլի հեքիաթների խորհուրդները» աշխատությունը՝ նվիրված հեքիաթում ամփոփված հեղինակի կենսափիլիսոփայության վերլուծությանը, հեղինակ է դասավանդման մեթոդիկայի նորացման, ինտեգրված ուսուցման, գեղարվեստական ստեղծագործությունների միջոցով բնագիտության ուսուցման օժանդակմանը նվիրված տասնյակ աշխատանքների: Ամբիոնի պրոֆեսոր Սամվել Ալեքսանյանը զբաղվել ու շարունակում է կատարել հետազոտություններ «Արյան օքսիդատիվ վնասման առանձնահատկությունները որոշ նորագոյացությունների ժամանակ» թեմայով: